AAA Vleesbaai | LekkeSlaap
Vleesbaai is 'n pragtige kusdorpie aan die Kaapse Suidkus in die Eden-distrik. Daar is 'n huis en 'n aparte woonstel wat gehuur kan word. AAA Vleesbaai bied slaapplek vir tot 10 gaste.
Die huis het 3 slaapkamers, 1 badkamer met 'n hoekbad en 1 badkamer met 'n stort. Beddegoed en handdoeke word voorsien. Die kombuis is goed toegerus met 'n groot stoof, yskas-vrieskas, 'n groot stoof, mikrogolf, ketel en 'n koffiemasjien. Daar is 2 leefareas, een met 'n stikamerstel wat sitplek vir 6 het, en een met 'n ingeboude braaiplek, 'n Dover-houtstoof vir wintersaande en 'n groot, soliede rottangstel met sitplek vir 6. Die stapelvoordeure kan oopgemaak word sodat gaste die wonderlike see-uitsig behoorlik kan geniet. Die huis het ook 'n ruim dek met houtbank wat sitplek vir 6 bied waar jy sonnige dae kan geniet of saans skemerkelkies kan drink. Die huis het 'n TV met DStv.
Die woonstel het 'n slaapkamer met 'n dubbelbed en 'n en suite-badkamer met 'n stort, toilet en wasbak. Beddegoed en handdoeke word voorsien. Daar is 'n enkelbed in die oopplan-leefarea wat perfek vir kind is. Die oopplan-kombuis is toegerus met 'n vierplaatstoof en -oond, 'n vrieskas-yskas, ketel, koffiemasjien en genoeg breekware en eetgerei vir 4 mense. Let asb. op dat daar geen TV in die woonstel is nie.
Vleesbaai is 33 km vanaf Mosselbaai en sowat 4 ure se ry van Kaapstad en Gqeberha (Port Elizabeth) af. Die naaste lughawe is in George wat net 70 km van Vleesbaai af is. Knysna is 133 km en Oudtshoorn is 114 km vanaf AAA Vleesbaai.
Daar is wonderlike staproetes in Vleesbaai. The Dune 4x4-roete, een van ons land se vooraanstaande 4x4-roetes is ook in hierdie omgewing. Gaste kan ook lekker in die see swem, hulle saans aan die sterreprag verkyk, visvang of net die rustige omgewing indrink.